पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब के मोगा जिले के सरकारी अस्पताल में एकतरफा प्यार में पागल युवक ने जमकर उत्पात मचाया। वह अस्पताल में तैनात नर्स से दोस्ती करना चाहता था, लेकिन युवती ने इंकार कर दिया तो युवक ने अस्पताल में जमकर हंगामा किया। उसने महिला स्टाफ को कमरों मे बंद कर दिया। स्टाफ ने विरोध किया तो उसने महिला चिकित्सक के सामने अपने सारे कपड़े उतार दिए।
सुरक्षाकर्मियों ने उसे खदेड़ने का प्रयास किया तो उसने SMO राकेश बाली व अन्य स्टाफ को अस्पताल में ही बाहर से कुंडी लगाकर बंद कर दिया। मामले की जानकारी कोटइसेखां थाना में दी गई। जानकारी मिलते ही ASI कुलवंत सिंह मौके पर पहुंचे और आरोपी सुंदर नगर कालोनी निवासी सुखदेव सिंह खुरमी को गिरफ्तार कर लिया। आरोपी प्लंबर है और वह नशे का आदी बताया जा रहा है।
SMO ने पुलिस को दी शिकायत में बताया कि उनके अस्पताल में राजविंदर कौर नामक लड़की स्टाफ नर्स है। सुखदेव सिंह खुरमी उसे तंग कर रहा था और उस पर दोस्ती करने के लिए दबाव बना रहा था। इसी के चलते बुधवार दोपहर सुखदेव सिंह अचानक अस्पताल में आ गया और राजविंदर को परेशान करने लगा। उसने जबाव नही दिया तो लैब में तोड़फोड़ की उस कमरे को बाहर से कुंडी लगा दी, जिसमें राजविंदर अन्य स्टाफ के साथ बैठी थी।
इसके बाद उसने एक और महिला डॉक्टर के कमरे की बाहर से कुंडी लगा दी। अस्पताल के स्टाफ ले उसे रोकने की कोशिश की तो वह कपड़े उतार कर नग्न हो गया। SHO लखबिंदर सिंह ने बताया कि वारदात की जानकारी लेने के बाद सेहत अधिकारी की लिखित शिकायत पर सुखदेव सिंह खुरमी को गिरफ्तार करके उसके खिलाफ धारा 353,186, 342, 427, 506, 354ए, 3 मेडिकल सर्विस प्रोटेक्शन एक्ट 2008 के तहत केस दर्ज किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn